NaiveNeuron/SloPal huggingface dataset:
Valášek, Tomáš, poslanec NR SR (2021-09-29):
Vďaka, pán predsedajúci. Dva body. Začnem tými solárnymi panelmi a skúsim vniesť trochu svetla aj do tejto diskusie medzi pánom predsedom výboru a pánom poslancom Kmecom. Samozrejme, že tie dotácie boli potrebné opäť v tom úvodnom štádiu, keď sa zavádza technológia a vyrába sa v malých objemoch a je ešte drahá. Bez tých dotácií to nejde. To, čo pán predseda výboru správne kritizoval, bolo výška tých nastavených dotácií a dĺžka, že na ako dlho boli nastavené. Za situácie, kedy sa dalo predpokladať, že ceny solárov na trhoch budú padať, pretože keď nastúpi masová výroba v krajinách ako Čína, cena za 1 kus musí logicky klesnúť, tak kážu zákony ekonomiky, tak bol nezmysel nastaviť ich tak vysoko a tak dlho. Pripomínam opäť, že ceny soláru klesli asi o 90 % za poslednú dekádu, dotácie zostali tak, ako boli. Druhá je už trošku výtka pánu predsedovi výboru. Ja s väčšinou z toho, čo ste povedali, súhlasím. Len vyznelo trochu nešťastne, keď ste spomenuli, pripísali, alebo teda porovnali zvýšené náklady na energiu k nejakému 50-eurovému obedu, od ktorého človek môže odpochodovať, keď sa mu nepáči míňať 50 %. Ono to nie je, samozrejme, celkom tak, keď človek už je teraz na hranici chudoby a z príčin, za ktoré nemôže, a okolnosti, ktoré skutočne nemohol predvídať, zrazu dostane vyšší účet a zásadne vyšší účet za elektrinu. Opäť, nepripisujem to tejto vláde, rozumiem tomu na rozdiel od väčšiny opozície, že sme súčasťou nejakého svetového trhu s cenami a s tými cenami moc nenarobíme, ale faktom je, že tie ceny pôjdu hore a pre niektorých dramaticky. Títo ľudia nemajú možnosť použiť vašu metaforu odísť do inej, drahšej reštaurácie, lebo sú napichnutí na nejakú sieť a bez nejakých väčších nákladov sa nedá prejsť na iný zdroj tepla či elektriny, preto to spomínané moratórium, opäť myslím si, že nemáme na výber, ako pre tých najchudobnejších uvaliť alebo pripustiť moratórium na odpojenie od tepla a elektriny, aby neostali v zime bez tepla.
Laššáková, Jana, podpredsedníčka NR SR (2014-09-24):
Pán poslanec Abrhan, nech sa páči.
Bugár, Béla, podpredseda NR SR (2017-04-07):
Pán poslanec Senko.
B. Bugár, podpredseda NR SR: (2004-06-17):
(Hlasovanie.) Prítomných je 135 poslancov, za návrh 135 poslancov. Druhý bod tohto návrhu uznesenia sme schválili.
Blaha, Ľuboš, podpredseda NR SR (2023-11-23):
133. Pán poslanec Martin Dubéci, nech sa páči.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-06-26):
Ďakujem veľmi pekne. Prepáčte, musela som si ísť na miesto pre ďalšie moje úvodné slovo. Pán predsedajúci, panie poslankyne, páni poslanci, dňom 1. júna 2019 nadobudol účinnosť zákon 119/2019 z 2. apríla 2019, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov. V súvislosti s nadobudnutím účinnosti novely zákona o pozemkových úpravách sa zmenil počet členov rady pozemkového fondu z jedenástich na trinásť členov, a to tým spôsobom, že sa zvýšil počet členov rady, ktorých volí a odvoláva Národná rada Slovenskej republiky na návrh vlády, zo šiestich na osem členov. Jedného člena vláde Slovenskej republiky navrhne združenie miest a obcí, ktoré spĺňa podmienky reprezentatívneho združenia zamestnávateľov podľa osobitného predpisu, a jedného člena Slovenská, poľnohospodárska a potravinárska komora. Šiesti členovia rady, ktorých na návrh vlády volí a odvoláva Národná rada Slovenskej republiky, boli zvolení dňa 24. októbra 2018 s účinnosťou od 25. októbra 2018. Na základe návrhu Združenia miest a obcí Slovenska a Slovenskej poľnohospodárskej a potravinárskej komory vláda Slovenskej republiky schválila dňa 19. júna 2019 uznesením č. 309 z 2019 návrh na doplnenie členov Rady Slovenského pozemkového fondu o členov Michala Sýkoru a Olivera Šiatkovského a poverila podpredsedníčku vlády a ministerku pôdohospodárstva a rozvoja vidieka Slovenskej republiky odôvodniť tieto návrhy v Národnej rade Slovenskej republiky. Podľa § 42w ods. 2 zákona č. 330/1991 o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov, funkčné obdobie týchto členov rady sa skončí uplynutím funkčného obdobia členov rady, ktorí boli zvolení podľa účinného zákona do 31. mája 2019. Na základe § 35a ods. 1 a § 42w ods. 2 zákona Slovenskej národnej rady č. 330, zákona o pozemkových úpravách, vláda Slovenskej republiky predkladá Národnej rade Slovenskej republiky návrh na voľbu, doplnenie Rady Slovenského pozemkového fondu o týchto dvoch členov. Týmto si dovoľujem požiadať Národnú radu Slovenskej republiky, aby akceptovala návrh vlády Slovenskej republiky na doplnenie členov rady a zvolila pánov Michala Sýkoru, ktorý je nominantom za ZMOS, a Olivera Šiatkovského, ktorý je nominantom Slovenskej poľnohospodárskej a potravinárskej komory, za členov Rady Slovenského pozemkového fondu. Ďakujem veľmi pekne za pozornosť.
Laššáková, Jana, podpredsedníčka NR SR (2014-06-27):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa niekto hlási do rozpravy ústne. Do rozpravy ústne sa hlási pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec.
Viskupič, Marián, poslanec NR SR (2023-12-20):
Ďakujem pekne všetkým kolegom za faktické. Poviem osobne Ondrovi Dostálovi. Áno, samozrejme budeme hlasovať proti, tak to bolo myslené, a úplne tiež súhlasím, politika prevalcovala všetko, odbornosť, platné zákony, zdravý rozum, všetko. Budem sa teda venovať kolegovi Dušanovi Muňkovi. Dušan, my sme už nejaké tie roky spolu vo výbore, ja si ťa vážim a ja si aj vážim skutočne, že áno, bol si ten, ktorý častokrát zabezpečoval bývalej koalícii, že sme boli uznášaniaschopní, to všetko sedí, len ja si len dovolím pripomenúť, že ja som teda že zo SaS-ky, nie z OĽANO, my sme v tej koalícii neboli tri a pol roka, my sme z tej koalícii po dva a pol roku bojov o zodpovedné rozpočtové hospodárenie odišli, no a odišli sme práve preto, pre, pre proste tú výraznú rozpočtovú nezodpovednosť. Pamätáte si ten, ten rodičovský bonus, ktorý položil na kolená obce. Čiže ja a, Dušan, ty to vieš, proste ja na tom výbore som fakt strávil gro času, koľko som vedel, aby som proste trošku sa snažil disciplinovať tie návrhy OĽANO a robili sme celá SaS-ka veľa preto, aby sa tu proste peniaze nerozhadzovali z helikoptéry. Takže z tohto pohľadu ja mám svedomie čisté a ja tak ako som kritizoval rozpočty ešte pána terajšieho a bývalého ministra Kamenického, tak som tu mal vždy, vždy vystúpenia kritické aj, aj k pánovi Matovičovi a vždy som tu bol, aby tu zaznelo slovo RRZ, ktoré tu napríklad teraz nezazneje, ktoré tiež bývalo kritické voči, voči aj vtedajšej vláde, čiže ja mám v tomto svedomie čisté, mne ide skutočne o verejné financie a o to, aby Slovensko fungovalo. Pretože môžme sa tu baviť, máme politiku, máme čokoľvek, opozíciu, koalíciu, verejné financie máme len jedny, krajinu máme len jednu a všetci potrebujeme, aby, aby fungovala proste naša krajina a tá bude len vtedy, keď budú aj verejné financie v... (Prerušenie vystúpenia časomerom.)
M. Číž, podpredseda NR SR: (2007-05-18):
Veľmi krátko. Pán Mikloško tu nie je, ale jeho naozaj nepodozrievam z toho, že by sa usiloval o konfrontáciu primárne, naozaj si myslím, že sa o to snažia iní vážení kolegovia poslanci. Pánovi Lipšicovi ale musím povedať, že naozaj mám veľký problém rešpektovať jeho spôsob právneho videnia veci. Ja na rozdiel od vás, pán poslanec, považujem za úplne legitímne diskutovať o spôsobe prerokovávaného bodu programu. Mimochodom, reagoval som na vystúpenia pánov poslancov Freša aj Mikloša, ktorí v tomto smere mali rôzne poznámky. A nevidel som ani na tvári, že by ste mali nejaký problém s týmto vystupovaním, ak by ste mali tú interpretáciu, ktorú ste potom smerovali mne, brať vážne. Čiže opäť neviem ja, čo ste chceli povedať. A mám s tým problém. Naozaj máme s tým problém, hľadáme dobré riešenia, až do poslednej chvíle hľadáme dobré riešenia. A politiku my totiž považujeme za službu, za službu ľuďom. To je naozaj dosť dôležitý moment, ktorý chcem zdôrazniť. Pán Mikloš, môj problém je, že daňový dumping nepoužívam ja, používa ho nositeľ Nobelovej ceny Stiglitz, mnohé iné osobnosti. Nie je problém, aby som vám ich vymenoval desiatky. A je problém človek, ktorý tvrdí, že teda daňový dumping ako taký, jeho nebotyčná hlúposť nemá žiadny obsah a pod., svedčí o tom, že netuší o tom, čo sa deje v tomto priestore. Pán Mikloš o to ide. Veď my predsa hovoríme o veciach, ktoré sú predmetom veľmi vážnej diskusie, ktoré sa objavujú v materiáloch Európskej únie a tak ďalej a tak ďalej. Môžete mať na to názor, ale povedať, že ten, kto vysloví to slovo, v podstate veci nerozumie, no tak to práve trošičku diskredituje práve toho, kto vysloví ten názor. V tejto súvislosti aj k pánovi Hortovi. Je lož, že som povedal, že pán Mikloš nerozumie ekonomike. A je to nedžentlmenské opäť, pán podpredseda, čo ste povedali.
Laššáková, Jana, podpredsedníčka NR SR (2015-11-12):
Príjemné dobré ráno, vážené panie poslankyne, páni poslanci, otváram tretí rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Miroslav Beblavý, Monika Gibalová, Ľudovít Kaník, Daniel Krajcer, Ivan Mikloš, Juraj Miškov, Róbert Puci, Ján Senko, František Šebej, Magdaléna Vášáryová a Marian Záhumenský. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 3/2010 Z. z. o národnej infraštruktúre pre priestorové informácie . Vládny návrh zákona je pod tlačou 1718, spoločná správa výborov má tlač 1718a. Pán minister životného prostredia Peter Žiga, poprosím vás, aby ste vládny návrh zákona uviedli a odôvodnili. Nech sa páči, máte slovo.
Kollár, Boris, predseda NR SR (2021-06-17):
Vážené dámy, vážené panie poslankyne, vážení poslanci, je návrh, aby pán minister s dvomi zákonmi, ktoré sú ten živnostenský a medzinárodná zmluva, aby boli k dnešnému krízovému štábu kvôli pandémii, na ktorej sa musí zúčastniť, aby bol zajtra ráno prerokovaný o deviatej. Je všeobecný súhlas, prosím? (Súhlasná reakcia pléna.) Ďakujem pekne. A poobede o druhej, o štrnástej, po obednej prestávke začne pani ministerka Kolíková. Ďakujem pekne, nakoľko je dvanásť hodín, máme dvojhodinovú prestávku obednú. (Prerušenie rokovania o 12.01 hodine.) (Pokračovanie rokovania o 14.00 hodine.)
Glváč, Martin, podpredseda NR SR (2017-12-06):
Poprosím poslancov Blahu a Jarjabka, aby neupozorňovali pani poslankyňu na interpunkčné znamienka. (Smiech v sále.) Nech sa páči, pán poslanec Jurzyca. Pán poslanec Nemky, nech sa páči, potom pán poslanec Jurzyca.
Bobík, Jozef, poslanec NR SR (2015-02-18):
Áno, ďakujem. No, pôvodne som ani nemyslel, že vystúpim, ale včera, keď som bol doma, tak som v meste stretol jedného občana, ktorý pracoval v Chemku Strážske, nie je to ani inžinier, ani právnik, ale po rozhovore s ním som pochopil, že je to normálne rozhľadený človek, ktorý si všíma okolie, všíma si aj okolnosti v politike. Čiže jeho otázka bola na mňa, či ideme zajtra, čiže dnes odvolávať pána ministra. Ja hovorím, že pravdepodobne áno. Jeho odpoveď bola: „Robíte správne, pretože keby pán minister bol charakter, tak v týchto súvislostiach, o ktorých sa teraz hovorí, by sa sám vzdal funkcie.“ A hovorím: „No ale o akých súvislostiach, čo, čo hovoríte?“ „Tak keby bol férový, tak by napadol na súde to, že privatizácia bola neférová.“ Lebo mohla byť, ja to neviem ani posúdiť, ale aj podľa toho pána, aj podľa mňa by správny postup bol taký, aby sa príslušná firma nesúdila o ušlý zisk, ale o to, že privatizácia bola nezákonná, neférová a podobne. Ďalej názor toho pána, s ktorým aj ja súhlasím, je ten, že pán minister mohol robiť, jasné, dokázať sa to nedá, ale my sme na to, že by sme mohli aj podozrievať, že mohol predať firmu akože v tom čase preto, že už bolo zrejmé, že v tom čase pán Trnka bude konať, ako sa ukázalo, že neskôr aj konal. A keďže ten pán robil v Chemku Strážske, kde sa vyrába liadok, kde sa vyrába čpavok, DAM 485, čo tiež je hnojivo, veľmi dobre vie, čo je dôležité pre firmu, ktorá vyrába hnojivá, výrobňa čpavku, a je mu jasné, že ak by taká firma neopravila, hoci na svoje náklady, tak nemôže pracovať. Čiže je zjavné, že táto pomoc nebola životne nutná, dôležitá, ale bola to nahrávka. Pán minister, vystúpil som... (Prerušenie vystúpenia časomerom.)
Hrnčiar, Andrej, podpredseda NR SR (2019-06-19):
Pán poslanec Mazurek.
Kyselica, Lukáš, poslanec NR SR (2021-07-23):
Pán Susko, ja by som chcel poznamenať k tomu prvému pozmeňováku, ktorý chcete dávať, že vypustiť zo sedemdesiatjednotky, že tento skutok spáchal obvinený a z jeho konania a ďalších konkrétnych skutočností, vypustiť túto časť vety, že ďalší z konkrétnych skutočností. Podľa mňa sú to spojené nádoby a nejde to dokopy, lebo to konanie obvineného môže byť aj nekonanie napríklad, lebo samotná väzba má fakultatívnu povahu, že, čo znamená, že aj pri existenciách dôvodov väzby osoba ešte nemusí byť vzatá do väzby. A tie zákonné podmienky na vzatie obvineného do väzby sú existencia skutku, teda objektivizovaná skutočnosťami zistenými v trestnom konaní, existencia zákonných znakov, existencia dôvodov na podozrenie, že skutok spáchal tento obvinený, a existencia konania obvineného alebo iných konkrétnych skutočností, z ktorých vyplýva tá dôvodná, tá reálna obava z následkov alebo viac následkov uvedených pod tými písmenami a), b), c). Napríklad začne si vybavovať pas, to nie je ešte protiprávne konanie, ale už sa pripravuje trebárs na útek, alebo splnomocní advokáta na prepis majetku na blízke osoby, to je bežný legálny akt, ale pokiaľ vie, že mu hrozí prepadnutie majetku, tak napríklad už sa pripravuje, alebo si pri rodinnom dome začne kopať tunel, alebo dá pokyn voľakomu, aby kopal ten tunel. To sú také všetky dôvody, ktoré jednoducho tam musia byť. To sú spojené nádoby.
Zmajkovičová, Renáta, podpredsedníčka NR SR (2013-09-25):
Faktické poznámky na vystúpenie pána poslanca štyri. Uzatváram možnosť prihlásiť sa s faktickou poznámkou. Pán poslanec Vašečka.
Zemanová, Anna, poslankyňa NR SR (2016-04-21):
Pani ministerka, aj na výbore hovorili k tejto veci, ja som to mala tiež vo vystúpení, že treba sa ale zamyslieť nad mierou hĺbky tej kontroly v rámci tohto celého potravinového reťazca, pretože príliš veľkou kontrolou budeme v podstate viac-menej šikanovať našich výrobcov, a pritom finálne produkty, ktoré prichádzajú zo zahraničia, z Čiech, Poľska a podobne, tam sa kontroluje len ten finálny produkt. Ja by som vás poprosila, keby ste sa zamysleli nad touto nejakou logikou alebo rovnicou, že či naozaj je to správne, že našich budeme do nemoty tlačiť, kontrolovať, šikanovať. Áno, nech je aj nejaká kontrola, ale dať si to do programového vyhlásenia, že zameriame sa na nejakú hĺbkovú kontrolu, nezdá sa mi to celkom správne a spravodlivé, a pritom tých, čo sem dovážajú, budeme kontrolovať len ten finálny produkt. Mala by tu byť istá elementárna spravodlivosť a rovnosť na tom trhu. Potom sa nečudujme tomu, že na trhu chýbajú slovenské produkty, že naši prvovýrobcovia utekajú z trhu, pretože majú neúmerne veľké zaťaženie oproti tým cudzím, ktorí na trh tovar privážajú.
Fico, Robert, poslanec NR SR (2020-12-10):
Alebo podáte návrh, že sa to preloží na ďalšiu schôdzu. Aj to prichádza do úvahy.
Sulík, Richard, predseda NR SR (2011-09-13):
Prosím, hlasujte teraz. (Hlasovanie.) Prítomných 150 poslancov, hlasovalo 86 za, 1 proti, 63 sa zdržalo. Tieto body spoločnej správy boli schválené.
Laššáková, Jana, podpredsedníčka NR SR (2012-07-03):
Vážené pani poslankyne, vážení páni poslanci, pokračujeme v popoludňajšom rokovaní desiateho dňa 3. schôdze Národnej rady prvým čítaním o návrhu poslancov Národnej rady Slovenskej republiky Igora Matoviča, Eriky Jurinovej, Martina Fecka a Jozef Viskupiča na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov . Návrh zákona je uverejnený ako tlač 102. Návrh na jeho pridelenie na prerokovanie výborom je v rozhodnutí č. 88. Teraz dávam slovo podpredsedníčke Národnej rady Erike Juriniovej, aby návrh zákona uviedla. (Reakcia podpredsedníčky NR SR: „Jurinovej“.) Jurinovej, ospravedlňujem sa, ospravedlňujem sa veľmi, Erike Jurinovej.
Bugár, Béla, podpredseda NR SR (2016-05-18):
Ďalej vystúpi pán poslanec Viskupič, ale jeho tu nevidím, takže stráca poradie. Pán poslanec Krajniak, nech sa páči. Bude vám stačiť 10 minút alebo potom zajtra pokračujete? Nech sa páči.
Grendel, Gábor, podpredseda NR SR (2020-07-08):
Ďakujeme, pán poslanec. Teraz vystúpi pán poslanec Miroslav Číž z frakcie Progresívnej aliancie socialistov a demokratov.
Bugár, Béla, podpredseda NR SR (2018-01-30):
Takže najprv hlasujeme o bodoch...
Pellegrini, Peter, predseda NR SR (2015-02-18):
Ďakujem pekne. Vyhlasujem rozpravu o tomto bode programu za skončenú. Pán poslanec Muňko ma informoval, že nechce vystúpiť. Pýtam sa, či chce vyjadriť sa k rozprave navrhovateľ. Nech sa páči, máte k dispozícii priestor na záverečné slovo.
Grendel, Gábor, podpredseda NR SR (2021-06-30):
S faktickou poznámkou teraz pán poslanec Martin Beluský.
Somogyi, Szilárd, poslanec NR SR (2010-10-13):
Ďakujem za slovo, pán predsedajúci. Vážená pani ministerka, vážený pán spravodajca, milé kolegyne, vážení kolegovia, dovoľte mi predložiť v mene dvadsiatich poslancov dva krátke pozmeňujúce návrhy k predloženému vládnemu návrhu zákona. Obidva sa týkajú bodu 34 v § 40m. Jeden z nich je len legislatívnotechnická úprava a ten druhý rieši otázku prechodu niektorej kompetencie z ministerstva obrany na ministerstvo hospodárstva. Krátko ako odôvodnenie môžem k tejto zmene alebo k tomuto návrhu dodať ten fakt, že ešte v roku 2009 tieto kompetencie prechádzali práve opačným smerom, z ministerstva hospodárstva na ministerstvo obrany, ale len ako práva, resp. ako samotné kompetencie. Terajší návrh rieši vrátenie týchto kompetencií už aj v rámci riešenia štátnozamestnaneckých vzťahov či pracovnoprávnych vzťahov a najmä aj niektorých majetkových vzťahov, ktoré v roku 2009 neboli presunuté z ministerstva hospodárstva na ministerstvo obrany a sú momentálne tvorené zo zdrojov ministerstva obrany. Takúto formu prechodu považujeme za neopodstatnenú. Preto vás žiadam o podporu tohto návrhu, ktorý doporučuje vypustiť tento spôsob. Prečítal by som znenie samotného návrhu, ktorý sa týka článku I. Bod 1. V 34. bode v § 40m sa vypúšťa odsek 3. A bod 2. V 34. bode v § 40s ods. 1 sa vypúšťajú slová „§ 40m ods. 1“. Takže žiadam vás o podporu tohto návrhu, za ktorú vám ďakujem. A pánovi spravodajcovi odovzdávam znenie alebo písomnú podobu pozmeňujúceho návrhu. Ďakujem vám za pozornosť.
Karas, Daniel, poslanec NR SR (2023-12-19):
Ďakujem pekne, pán predseda. Teraz dajte, prosím, hlasovať o treťom pozmeňujúcom návrhu poslanca Viskupiča spoločne o bodoch 1 až 3. Poznámka: zdaňovanie podielových fondov.
Karahuta, Jaroslav, poslanec NR SR (2022-06-15):
Ďakujem za slovo, pán predsedajúci. Vážené kolegyne, vážení kolegovia, predkladám návrh zákona, ktorým sa mení a dopĺňa zákon 338/2000 o vnútrozemskej plavbe. Novelou zákona sa sleduje zníženie administratívnej náročnosti pri registrácii malých plavidiel s vlastným strojovým pohonom v nadväznosti na vedecko-technický pokrok v oblasti vývoja lodných motorov a ich výkonu, a to zvýšenie hranice výkonu vlastného strojového zariadenia na registráciu malého plavidla a cieľom je odbremeniť prevádzkovateľov malých plavidiel s vlastným strojovým pohonom od povinnosti registrovať malé plavidlo s výkonom pohonného strojového zariadenia väčším ako 4 kW a posunúť hranicu registrácie na výkon pohonného strojového zariadenia väčší ako 11 kW. Táto zmena nebude mať vplyv na bezpečnosť prevádzky malých plavidiel. Povinnosť byť držiteľom preukazu odbornej spôsobilosti vodcu malého plavidla pri vedení malého plavidla ostáva v zákone zachovaná. Aj pri výkone pohonného strojového zariadenia väčšom ako 4 kW. Približujeme sa k tým podmienkam v registrácii malých plavidiel v Maďarsku, kde registrácii podliehajú malé plavidlá s výkonom pohonu nad 14,7 kW. V Českej republike je na nesledované vodné cesty a v Baťovom kanáli možno viesť plavidlo aj bez preukazu odbornej spôsobilosti vodcu malého plavidla. Baťov kanál je nesledovanou vodnou cestou aj na území Slovenskej republiky. Na tomto úseku však platí povinnosť byť držiteľom preukazu odbornej spôsobilosti vodcu malého plavidla aj pre plavidlá registrované v Českej republike, čo spôsobuje prekážku v rozvíjaní cestovného ruchu medzi oboma susediacimi krajinami. Prijatím tohto návrhu zákona sa zosúladia podmienky prevádzky malého plavidla na nesledovaných vodných cestách medzi Českou republikou a Slovenskou republikou. Návrh zákona je v súlade s ústavou a ústavnými zákonmi a nálezmi Ústavného súdu, s inými zákonmi a medzinárodnými zmluvami a inými medzinárodnými dokumentami, ktorými je Slovenská republika viazaná a s právom Európskej únie. Ďakujem pekne za pozornosť.
Blaha Ľuboš, podpredseda NR SR (2023-12-13):
Počúval som vás, nech sa páči, povedzte.
Š. Kužma, poslanec: (2010-06-10):
Čo sa týka tých peňazí, aby išli priamo, aj dnes idú priamo peniaze, teda akým kanálom idú dnes priamo peniaze ľuďom. Tieto milióny môžeme pridať k tamtým peniazom, jasne to dať, že to takýmto kanálom pôjde k ľuďom. Problém je totiž v tom, možno ste to nezachytili, pán minister, v Prešove, stade aj pochádzam, pán predseda vlády o tých peniazoch povedal niečo iné než vy. A, pán Burian, dneska hovoríte. Preto my chceme mať istotu, že to bude tak, ako vy to dnes hovoríte. A preto toto predkladáme, a to nie tak, ako na tlačovke povedal pán predseda vlády. On hovoril, že tie peniaze pôjdu iným spôsobom a inde. On to proste povedal, možno ste zmenili názor, ja nehovorím, že nie od tej tlačovky v Prešove, ale tam bolo povedané niečo iné. A zároveň keď sme pri takýchto vyhláseniach, pán minister, ja s vami plne, plne súhlasím, že pomoc ľuďom nie je divadlo. Preto aj mňa mrzelo, znovu keď pán premiér aj našu pomoc, koľko sme vládali, aj zbieranie peňazí, aj pomoc fyzickú ap., tak napádal a dehonestoval. Čiže tieto veci by sa nemali robiť, súhlasím. A dneska sa tu asi aj zhodujeme na väčšine vecí, len treba si uvedomiť, že chceme mať istotu, aby to bolo tak, ako to teraz hovoríte, a nie ako to bolo interpretované pred pár dňami na tlačovke v Prešove. Ďakujem.
Ďuriš, Nicholsonová, Lucia, podpredsedníčka NR SR (2017-12-05):
Ale prosím vás, pán minister, buďte ticho! Tam sa bavia aj vaši. Chcem vám vysvetliť toto, tam vonku sú ľudia, ktorí nás možno sledujú, dúfam, že nás sledujú, keď už nám smeráci hekli celú schôdzu. Z toho, čo vy... (Smiech a potlesk v sále.) Z toho, čo vy hovoríte, z toho... (Smiech a potlesk v sále.) Prosím vás pekne. Z toho, čo vy tu hovoríte, ako po sebe vykrikujete, nemajú tí ľudia absolútne nič. Tak z úcty, z úcty k tým ľuďom, kolegovia, buďte ticho. Keď chcete prehovoriť, zmačknite ten gombík s faktickou poznámkou, ja vám dám určite slovo. Nech sa páči, pán minister.
Hrnčiar, Andrej, podpredseda NR SR (2017-05-19):
Ďakujem veľmi pekne. Takže prerušujem rokovanie o tomto bode programu. Vyhlasujem prestávku do 23.45 hod., kedy budeme pokračovať hlasovaním. (Prestávka.) (Po prestávke.)
Kollár, Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 132 poslancov, za 86, proti 1, zdržalo sa 44, 1 nehlasoval. Uvedený návrh sme schválili.
Mezenská, Helena, poslankyňa NR SR (2013-02-08):
Pán Poliačik, pán Osuský, ja túto tému neponímam ideologicky, lebo práve preto, že obyčajní ľudia sa stávali obeťami ideológií, dnes tu riešime 20 rokov neriešený problém. A toto očakávam aj od tohto parlamentu, že do tejto témy nebude vstupovať ideologicky, ale ak budeme hovoriť o princípoch a dodržiavať ich, budeme sa snažiť na to dívať z viacerých strán. Hovorili ste silné slová o princípoch, povedzme si niečo o princípe zrovnoprávnenia týchto ľudí, ktorí sú dnes na balkóne, ktorí sú touto vecou dotknutí, ide približne o 900 rodín, ako sú oni zrovnoprávnení voči tým, ktorí rovnako bývali v štátnych a obecných bytoch, pričom aj tie im boli odpredané za zostatkovú cenu. Takže ak tu spomíname takéto silné slová, silné princípy, pozerajme sa na ne z viacerých strán. A k tejto otázke žiadam od tohto parlamentu, aby aj preto, aby sme dali za ideológiou a izmami bodku, aby sme sa snažili k tejto téme pristupovať pragmaticky, nie ideologicky. Nie sú to luxusné byty, do týchto bytov dobrých 20 rokov nikto neinvestoval, títo ľudia žijú v problémových bytoch s vážnymi systémovými nedostatkami.
Bugár, Béla, podpredseda NR SR (2016-10-26):
Ako posledný v rozprave sa prihlásil pán spravodajca. Nech sa páči, máte slovo.
Pellegrini, Peter, podpredseda NR SR (2020-03-24):
Ďakujem pekne. S faktickou pán poslanec Podmanický.
Blanár, Juraj, podpredseda NR SR (2021-03-30):
Ďalší, pán poslanec Ľudovít Goga, nech sa páči.
A. Bobrík, poslanec: (2007-11-28):
Čo sa týka to isté aj tých protipovodňových opatrení, čo hovoril, presne toho istého názoru som aj ja. Je to veľmi pomýlený názor, pretože to, ako sme bojovali, ako sme zachraňovali na rieke Morave vlastne ohrozené oblasti, naozaj si zaslúži vynaložiť tie prostriedky, pretože sú tam ohrozené životy a majetky ľudí, ktorí sú tam. Čiže tam nie je žiadna loby, ale je to nevyhnutná nutnosť, ktorú treba jednoznačne zabezpečiť. A na to je vždy málo prostriedkov, aj teraz, aj v minulosti ich bolo málo. Ďakujem.
Kiššová, Jana, poslankyňa NR SR (2018-12-04):
Ďakujem pekne. Chcem informovať členov hospodárskeho výboru, že dnes o 13.15 hod. zvolávam hospodársky výbor a budeme v miestnosti č. 148. Je to pôdohospodársky výbor. Dnes o 13.15 hod. hospodársky výbor. Ďakujem.
Šefčík, Marek, poslanec NR SR (2021-06-18):
Ďakujem pekne. Ďakujem za faktické poznámky, kolegyni Evke Horváthovej za doplnenie aj za podporu. A k tomu, čo povedal pán poslanec Suja, tak treba povedať, že my sme to, my sme reflektovali na nejaký konkrétny podnet zdola, ale tým, že sme sa tým začali zaoberať, tak tých, tých, nieže tých podnetov, ale toho, čo by tam bolo treba riešiť, je strašne veľa. To by bolo treba komplexnejšiu reformu, ale toto súrilo. Tých 12 eur, keď tam je nula eur minimálna mzda a aspoň tých 12 eur, aby tam bolo, aby to bolo dôstojnejšie. No a to, že nám zubní lekári odchádzajú, áno, odchádzajú aj iní lekári, ja verím, že aj teraz, čo je predložená tá optimalizácia siete nemocníc, že sa tu proste spraví taká reforma, aby tí lekári tu radi ostávali. A pýtal som sa včera aj na zdravotníckom výbore, že či sú zahrnutí, do toho zahrnuté aj nejaké zubné ambulancie, v tých koncových nemocniciach a tak, komplexných, tak bolo mi povedané, že áno, že to je širšia reforma, že určite tam budú. Takže verím, že sa bude aj s nimi komunikovať aj do budúcna a že sa tie podmienky zlepšia. Lebo to, čo sme sa dozvedeli, nie je ani z ďaleka dobré. Ďakujem.
P. Hrušovský, predseda NR SR: (2005-12-14):
Budeme pokračovať teraz v rokovaní o vládnom návrhu zákona, ktorým sa mení a dopĺňa zákon o zájazdoch a o podmienkach podnikania cestovných kancelárií a cestovných agentúr a o zmene a doplnení Občianskeho zákonníka v znení neskorších predpisov (tlač 1379), ktorý prerokúvame ako tlač 1379. Pani poslankyňa Martináková. Z. Martináková, poslankyňa: Ďakujem pekne, pán predseda, za slovo. Ja som naozaj chcela iba krátku faktickú poznámku. Ja som prosbou o zaradenie tohto bodu programu, naozaj som to myslela v dobrom, aby sme boli informovaní o tom, čo sme občanom sľubovali. Sľubovali sme im pri tejto tragickej udalosti, že nedopustíme, aby sa takéto činy opakovali, sľubovali sme, že sa budeme starať o to, aby bol tento čin vyšetrený, a ja chcem veriť pánovi ministrovi vnútra, že robia všetko pre to, aby vrahov tohto násilného trestného činu chytili a potrestali. Ale to, čo povedal v závere, je svätá pravda, že potrebujeme na všetkých úsekoch bojovať proti takýmto prejavom, aby sme mali istotu, že keď pôjdu naše detí do ulíc, tak sa nestanú obeťou vraždy len preto, že sa niekomu nepáčia. Takže ja by som chcela veriť tomu, že sa budeme tejto téme aj ďalej venovať a že nám ministerstvo vnútra oznámi v čo najkratšom čase správu, že páchatelia tohto trestného činu boli odhalení. Ďakujem pekne.
Šeliga, Juraj, podpredseda NR SR (2021-02-04):
Ďakujem pekne. Otváram všeobecnú rozpravu. Nedostal som žiadnu písomnú prihlášku, pýtam sa, kto sa chce prihlásiť ústne. Nikto. Takže ako jediný vystúpi pán spravodajca. Nech sa páči.
Grendel, Gábor, podpredseda NR SR (2020-07-09):
Boli sme k vám veľkorysí, pán poslanec, lebo v tom úžasnom rokovacom poriadku je, že na záver vystúpenia sa prednesie pozmeňujúci a doplňujúci návrh, ale...
Bugár, Béla, podpredseda NR SR (2011-04-01):
Ďalej do rozpravy sa hlási pán spravodajca Ondrej Dostál. Nech sa páči, máte slovo.
Senko, Ján, poslanec NR SR (2013-05-14):
Ďakujem za slovo, pani podpredsedníčka. Vážené panie poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov a ktorým sa mení zákon č. 212/1997 Z. z. o povinných výtlačkoch periodických publikácií, neperiodických publikácií a rozmnožením audiovizuálnych diel v znení neskorších predpisov, ktorý máme k dispozícii ako tlač 458. Konštatujem, že uvedený návrh spĺňa z formálnoprávnej stránky všetky náležitosti vyplývajúce zo zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona s Ústavou Slovenskej republiky, ústavnými zákonmi a ostatnými všeobecne záväznými predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle príslušných ustanovení rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 11. apríla 2013 č. 432 a podľa § 71 rokovacieho poriadku navrhujem, aby návrh zákona prerokovali výbory: ústavnoprávny a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby predmetný návrh zákona prerokovali výbory v lehote do 30 dní a gestorský výbor do 32 dní. Vážená pani predsedajúca, ďakujem, skončil som, prosím, otvorte rozpravu.
P. Hrušovský, predseda NR SR: (2004-01-20):
B. Brestenská, poslankyňa: Môžem reagovať? K pani Tóthovej by som len reagovala, že si myslím, ja dobre chápem, čo je v ostatných európskych štátoch. Tam je jednoznačne slovo voliteľný, nie povinne voliteľný. Ja chápem veľmi veľký rozdiel medzi voliteľný a povinne voliteľný, lebo, ako som uviedla v Taliansku, voliteľný znamená päť alternatív, nie dve.
Grendel, Gábor, podpredseda NR SR (2022-12-02):
Spravodajcom k tomuto bodu bude opäť pán poslanec Boris Susko. Nech sa páči, pán poslanec, máte slovo.
Matovič, Igor, poslanec NR SR (2012-04-04):
Sľubujem. (Potlesk.)
Blanár, Juraj, podpredseda NR SR (2021-05-06):
Ďalší, pán poslanec Tomáš Valášek.
Blaha, Ľuboš, podpredseda NR SR (2024-01-16):
Teraz vám predvedie politickú kultúru pán Pročko, nech sa páči.
Susko, Boris, poslanec NR SR (2020-05-13):
Ďakujem pekne za slovo. Vážený pán predsedajúci, vážený pán minister, kolegyne, kolegovia, ako tu už bolo dnes viackrát povedané, čl. II tohto navrhovaného zákona, máme za to, že nespĺňa náležitosti podľa zákona o rokovacom poriadku na to, aby mohol byť prijatý takto v skrátenom legislatívnom konaní. A ďalej, keďže chceme podporiť návrh zákona v čl. I, ktorý, ktorý predkladá pán minister a týka sa profesionálnych vojakov, tak predložím o chvíľočku pozmeňujúci návrh, ktorý vypúšťa čl. II. Ako som už hovoril včera pri skrátenom legislatívnom konaní a aj dnes na výbore, máme za to, že, že ak vláda chce takúto zmenu zákona v štátnej službe urobiť, tak to, samozrejme, môže urobiť v riadnom legislatívnom procese, ale bez akejkoľvek komunikácie so sociálnymi partnermi a verejnosťou v rámci medzirezortného pripomienkového konania a sociálneho dialógu by takýto návrh, ktorý nesúvisí s pandémiou COVID-19, sme v takomto konaní prijímať nemali. A teraz, pán predsedajúci, prečítam návrh, pozmeňujúci návrh. Pozmeňujúci návrh skupiny poslancov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (tlač 82). Doterajší článok II sa vypúšťa. Doterajší článok III sa označuje ako článok II. Ďakujem. Skončil som.
Bugár, Béla, podpredseda NR SR (2019-06-19):
Ďakujem pekne. Keby ste nepožiadali, tak by sme o tom hlasovali o piatej (povedané s pobavením). Ale vďaka, musel som to. Vážené panie poslankyne, páni poslanci, dovoľte, aby som na balkóne privítal, síce mi hovorili, že študentky, ale aj študentov zo Strednej odbornej školy podnikania z Banskej Bystrice. Buďte vítaní v Národnej rade! (Potlesk.) Teraz nasleduje prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách, tlač 1510. Pani podpredsedníčka vlády, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 1510.)
Grendel, Gábor, podpredseda NR SR (2022-11-30):
V rozprave teraz vystúpi pán poslanec Marián Viskupič.
Danko, Andrej, podpredseda NR SR (2024-01-08):
Pán poslanec Pollák.
J. Rusnák, poslanec: (2001-09-04):
I. Presperín, podpredseda NR SR: Pán poslanec Cuper s faktickou poznámkou. Zapnite mikrofón poslancovi Cuperovi. Technika, prosím, zapnite mikrofón. J. Cuper, poslanec: Pán poslanec Kužma, ja som nepovedal, aký je stav faktický. Áno, v srdciach oni sú vlastníkmi, ale ak by boli vlastníkmi títo starostovia a majitelia tých lesov, teda obce, tak by nebolo treba prijímať tento reštitučný zákon. Takže ja nikomu nijaké práva neupieram, ja len hovorím, aký je právny stav, a nie aký je faktický stav. To znamená, že ak by to bola pravda, čo ty hovoríš, tak by sme sa tu nemuseli zaoberať týmto zákonom. Všetko by bolo jednoznačné. Ale pravda je taká, že zapísaný tam bol, teda lesy boli prevedené na česko-slovenský štát a zo zákona o rozdelení republiky sa stal vlastníkom znova. Teda právny stav bol taký, slovenský štát. To znamená, tam sa zapíšu pôvodní vlastníci na liste vlastníkov a s tým vecným bremenom, o ktorom som hovoril. Takže v tomto smere sme zajedno. Ďakujem. I. Presperín, podpredseda NR SR: Pán poslanec Kužma, máš slovo. Vypol si sa sám. Tak ešte raz, prosím, zapnite mikrofón poslancovi Kužmovi.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Muňko.
Šimečka, Michal, podpredseda NR SR (2023-11-28):
Ďakujem veľmi pekne. Ďalším ústne prihláseným do rozpravy je pán poslanec Podmanický, ktorého ale v sále nevidím, čiže prepadáva v poradí. Ďalší je poslanec Matovič, ale keďže je 18.59 hod. a o 19.00 hod. máme skončiť, tak môj návrh by bol, že prerušíme túto rozpravu a budeme pokračovať zajtra ráno o 9.00 hod. (Súhlasná reakcia pléna.) Ďakujem veľmi pekne a prajem vám všetkým pekný večer. (Prerušenie rokovania o 19.00 hodine.) 1
Sulík, Richard, predseda NR SR (2011-10-11):
Veď preto treba stlačiť ešte raz, lebo ste uvedená na tabuli.
V. Veteška, podpredseda NR SR: (2007-11-27):
Prosím, keby ste pokračovali... (Ruch v sále.) Pán navrhovateľ, nech sa páči, máte slovo. Poprosím rokovaciu sálu, aby pani poslankyne, páni poslanci, zaujali miesto. A prosím, keby ste pokračovali vo svojom vystúpení. Pán navrhovateľ, ja vás poprosím, pokračujte vo svojom vystúpení. Poprosím pani poslankyne, keby zaujali miesto v rokovacej sále, aby tu bol kľud na vystúpenie posledných dvoch rečníkov k tomuto bodu programu. Nech sa páči, pán Lipšic.
Šefčík, Marek, poslanec NR SR (2023-02-09):
Ďakujem. Nebude to doplňujúca otázka, lebo prvá otázka, ktorá bola vyžrebovaná, je priamo na ministra zdravotníctva a je podobná, takže tam doplním otázku. Ja len ďakujem za odpoveď pánovi premiérovi.
Blaha, Ľuboš, poslanec NR SR (2017-02-02):
Ďakujem pekne. Dovoľte iba pripomenúť kolegom z európskeho výboru, že o 12.00 máme rokovanie v miestnosti č. 149. Ďakujem.
Kollár, Boris, predseda NR SR (2023-06-15):
Prosím, prezentujme sa a hlasujeme. Prosím, kolegovia, utíšte sa, lebo je tu strašný hluk. (Hlasovanie.) Prítomných 134 poslancov, za 77, proti 6, zdržalo sa 49, 2 nehlasovali. Uvedený návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Žiga, Peter, podpredseda NR SR (2024-06-13):
Vážené panie poslankyne, vážení páni poslanci, budeme pokračovať v prerušenom rokovaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona o krajinnom plánovaní a o zmene a doplnení niektorých zákonov. Vládny návrh zákona má parlamentnú tlač 356. Návrh na jeho pridelenie na prerokovanie výborom je v rozhodnutí č. 365. Poprosím podpredsedu vlády a ministra životného prostredia Slovenskej republiky Tomáša Tarabu, aby vládny návrh zákona uviedol. Nech sa páči, pán minister. (Rokovanie v prvom čítaní o vládnom návrhu zákona o krajinnom plánovaní a o zmene a doplnení niektorých zákonov , tlač 356.)
Grendel, Gábor, podpredseda NR SR (2021-04-01):
... pokoj v sále, poprosím vás, neprekrikujte sa! (Reakcia z pléna: „Nemá rúško, nemá rúško!“ ) Neprekrikujte sa, prosím vás.
Žiga, Peter, podpredseda NR SR (2023-12-20):
Na vaše vystúpenie evidujem tri faktické poznámky. Ako pani, ako prvá pani poslankyňa Marcinková, nech sa páči.
Kalivoda, Peter, poslanec NR SR (2024-05-02):
Ďakujem pekne, pán predsedajúci. Janko Blcháč, hovoríš o odborníkoch, určite sú názory odborníkov pre nás všetkých dôležité pri našom rozhodovaní v tomto parlamente, aspoň teda za seba a za mojich kolegov to môžem určite povedať, ale ďaleko, alebo teda rovnako dôležitá je pre mňa aj tá osobná skúsenosť, ktorú vy poslanci, ktorí pôsobíte v regiónoch, máte, či už ty ako primátor Žiliny, alebo, alebo Roman Malatinec ako podpredseda BBSK, teda z územia a regiónu, kde tento problém je naozaj vypuklý. Čiže ja som veľmi rád aj za tieto vaše názory a určite aj tie vo veľkej miere ovplyvnia moje rozhodnutie. No a ešte taká poznámka tu zaznela na tvoju adresu a, alebo tak do pléna všeobecne, že kde sme boli pred pol rokom, pred rokom a prečo sme to neriešili. A hovoria to práve tí, ktorí teda asi zabudli, že práve v tej dobe tam bol ich minister, ktorý túto problematiku, ako som už niekoľkokrát povedal, absolútne neriešil a tú situáciu len zhoršoval tým vyhrocovaním konfliktov medzi ochranármi, lesníkmi, poľovníkmi, čo by mala byť, ako som teda už aj pred chvíľkou poznamenal, jedna skupina, ktorej by malo ísť o jeden spoločný cieľ: chrániť tú prírodu, ale ro-zum-ne, rozumne. Ďakujem pekne.
Šudík, Tomáš, poslanec NR SR (2022-12-01):
Ďakujem. Ja budem veľmi stručný a zároveň sa dopýtam, či sa nepremýšľalo nad zmenou legislatívy, aby napríklad niekto, kto má ukončené to výtvarné umenie, mohol tú výtvarnú výchovu učiť aj na základných školách bez toho, aby mal to pedagogické vzdelanie. Ďakujem.
Hort, Milan, podpredseda NR SR (2011-09-13):
Pán poslanec Paška bude reagovať na faktické poznámky.
Žiga, Peter, podpredseda NR SR (2024-06-20):
(Zaznievanie gongu.) Vážené panie poslankyne, vážení páni poslanci, pokračujeme v rokovaní v prerušenej rozprave v druhom čítaní o vládnom návrhu zákona o Slovenskej televízii a rozhlase, tlač 278. Pani ministerku máme prítomnú v sále, pán spravodajca sedí na svojom mieste. Budeme pokračovať v rozprave, a to príspevkom pána poslanca Alojza Hlinu. Nech sa páči, pán poslanec. (Pokračovanie rokovania v druhom čítaní o vládnom návrhu zákona o Slovenskej televízii a rozhlase a o zmene niektorých zákonov , tlač 278.)
Luščíková, Darina, poslankyňa NR SR (2024-09-26):
Ja som veľmi ráno počúvala pozorne pána ministra a povedal jednu vec, že počas celej rozpravy sa bude koalícia zaoberať hlavne tým, prečo sme došli tam, kde sme došli tam, kde sme došli, a prečo musíme riešiť tak masívnu konsolidáciu. A mne už vtedy bolo jasné, keď som si pripravovala vlastne svoj prejav a mám to tu aj napísané, že budeme sústavne počúvať mená Ódor, Matovič a Heger. A vôbec som sa nemýlila, pretože asi vo vašom message boxe naozaj sú len tieto tri mená, síce padajú tu aj ostatné, ale tieto sú tie hlavné. Takže miesto toho, aby sme riešili, ako von z tohto marazmu, tak vy sa vyhovárate ako malé deti v škôlke, lebo to nie my alebo nie ja, to Dominik. Určite všetci poznáte ten známy muzikál Neberte nám princeznú. Takže toto mi naozaj už vyše, neviem koľko mesiacov, teda vlastne skoro rok pripomína tento muzikál. Vy sám, pán minister, no nemáme tu ešte pána ministra, ale obraciam sa naozaj naňho, že on ako ekonóm musí veľmi dobre vedieť, že Ódor nemohol spôsobiť to, čo sa tu deje, a tieto obvinenia sú naozaj veľmi smiešne. Sám dobre viete, že právomoci premiéra a vlády, ktorá bola, úradníckej vlády, boli naozaj obmedzené. Ale ak trváte na svojom, tak chcem vás poprosiť, pán minister, ktorého tu stále nemáme, a by som naozaj poprosila už pána ministra asi prísť, pretože by som rada od neho poprosila čísla, konkrétne čísla, ako... (Prerušenie vystúpenia predsedajúcim.)
Blaha, Ľuboš, poslanec NR SR (2018-05-15):
Ďakujem pekne, dovoľte mi pripomenúť kolegom z európskeho výboru, že zajtra 8.30 hod. na tridsiatke máme výbor s predsedom vlády. Ďakujem.
Hraško, Igor, poslanec NR SR (2014-07-08):
Ďakujem pekne, pani predsedajúca. V rámci procedurálneho návrhu sa len chcem opýtať, že či podľa rokovacieho poriadku nemá minister ako predkladateľ, nemá povinnosť sedieť na mieste predkladateľa, pretože už dvakrát opustil svoje miesto a nedal za seba náhradu. Pokiaľ môže vykonávať potrebu nejakú, s tým sa dá súhlasiť, ale pokiaľ teda je, mal by za seba urobiť nejakú náhradu, aby miesto predkladateľa nebolo prázdne.
P. Hrušovský, predseda NR SR: (2005-06-23):
(Hlasovanie.) 143 prítomných, 142 za návrh, 1 nehlasoval. Návrh uznesenia sme schválili. Dávam slovo teraz pánovi poslancovi Patakymu, aby z poverenia výboru pre obranu a bezpečnosť Národnej rade predložil návrhy hlasovaní k vládnemu návrhu zákona o štátnej službe profesionálnych vojakov Ozbrojených síl Slovenskej republiky a o zmene a doplnení niektorých zákonov (tlač 1092). Poradové číslo návrhu je 48.
Bernaťák, Tibor, poslanec NR SR (2019-09-18):
Prosím vás, čo ste to tu splietali na konci teraz tohto svojho vystúpenia? To čo si dovoľujete, pán Simon? Ukľudnite sa, dobre. Saldo. Saldo stúpa. Áno, saldo zahraničného obchodu v náš neprospech stúpa. A stúpa to čím, tým, že Slovenská národná strana tu dováža niečo zo zahraničia? Ale niektoré – v úvodzovkách – reťazce alebo niektorí obchodníci to tu dovádzajú a práve Slovenská národná strana, práve pani ministerka Matečná rieši. Ak je raz niečo nastavené, tak, samozrejme, že ten, tá loď sa nedá otočiť v priebehu pár hodín úplne naopak, ale to istý čas trvá. Ďalej. Bolo tu hovorené aj o tom, že vlastne rekordný nárast potravín rôznymi príplatkami, že nepozeráme na ľudí. Prepáčte, ľudia, ktorí makajú a robia po nociach, si nezaslúžia vyššiu mzdu? Podľa mňa áno. A ďalšia vec, počuli sme tu aj o tých strechách. V roku 2018 za prvý polrok rástli potraviny zhruba o 5,4 %. Z akého dôvodu? Vtedy neboli ešte príplatky. Nikto to nevedel zdôvodniť. A táto suma zhruba podľa toho, že keď 2,5 % odvod mal priniesť 120 mil., tak 2,4 je zhruba 250 mil. obchod eur. To znamená, že tu niekto si nedal že len strechu, ale dal si trojitú strechu. A osobitný odvod povedal, áno, z tejto strechy vám aspoň jednu vrstvu zoberieme a vráťte tie škridle tým ľuďom, od ktorých ste to zobrali. Čiže o tomto bol osobitný odvod. O ničom inom.
Bašistová, Alena, poslankyňa NR SR (2018-06-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018.
Zmajkovičová, Renáta, podpredsedníčka NR SR (2014-09-10):
Pýtam sa, či sa chce niekto prihlásiť do rozpravy ústne. Nie je tomu tak. Uzatváram možnosť prihlásiť sa a vyhlasujem rozpravu za skončenú. Pán minister, chcete sa vyjadriť k rozprave? Nech sa páči.
Grendel, Gábor, podpredseda NR SR (2023-06-22):
Jedna faktická poznámka, pripájame sa, samozrejme, pani ministerka, ešte keby ste mohli chvíľu počkať, keďže hlasovanie bude trošku neskôr. S faktickou poznámkou pán poslanec Vetrák.
Bugár, Béla, podpredseda NR SR (2018-10-18):
Ďalej v rozprave vystúpi pani poslankyňa Verešová. Nech sa páči, máte slovo.
Ďuriš Nicholsonová, Lucia, podpredsedníčka NR SR (2017-06-21):
Áno, končíte, predpokladám, lebo zvukový signál sme nepočuli nikto, lebo nefunguje, ale čas vypršal. Takže ďakujem veľmi pekne za pochopenie. Dúfam, že som vám neodstrihla veľa z vášho vystúpenia. Tri faktické poznámky na vaše vystúpenie, pán poslanec Budaj. Končím možnosť prihlásiť sa s faktickou poznámkou. Pán poslanec Paška.
Halúz, Milan, poslanec NR SR (2013-10-28):
Ďakujem za slovo. Pán kolega, v  podstate, až na tú vsuvku, s vami súhlasím a rád by som doplnil len toľko, že toto je asi jeden z tých návrhov zákonov, ako váš kolega Mihál minule hovoril, že každý by mal predkladať taký návrh zákona, keď je aj v opozícii, aby si ho vedel obstáť, aj keď bude vo vláde. Takže asi toľko. Ďakujem.
Burian, Jozef, poslanec NR SR (2017-10-19):
Pán predsedajúci, navrhujem, aby sme tretie čítanie odložili na ďalšiu schôdzu vzhľadom k tomu, že je tu veľa pozmeňovacích návrhov, a musíme dať legislatívne pravidlá, alebo teda náležitosti do poriadku, takže navrhujem, aby sme hlasovali o treťom čítaní na začiatku budúcej schôdze.
P. Hrušovský, podpredseda NR SR: (2002-07-03):
(Hlasovanie.) Prítomných 119, za 77, proti 1, zdržalo sa 31, nehlasovalo 10. Schválili sme návrh. M. Mesiarik, poslanec: Budeme ďalej hlasovať o pozmeňujúcom návrhu pána poslanca Halmeša. Dajte o ňom hlasovať.
Simon, Zsolt, poslanec NR SR (2018-05-24):
Ďakujem pekne. V prvom rade som nesmierne rád, že pani ministerka vôbec vystúpila v tejto rozprave, lebo má zvykom vystúpiť len v záverečnom slove, keď nie je možné reagovať pri predkladaní návrhov zákonov. Toto vystúpenie z veľkej miery bolo takým sebaprezentovaním. K mnohým veciam sa vyjadrím potom počas rozpravy, ale musím úprimne povedať. Pani ministerka, robili ste na tej platobnej agentúre. Spolu, keď som bol minister v roku 2004, 5, 6, teraz otvorene hovoríte, že otvorený systém ortofotomáp bol zlý? Pýtam sa vás, čo ste robili ako riaditeľka odboru kontroly, že ste ma na to neupozornili, keď to bol problém? Pýtam sa, prečo je tento problém zneužívania agrodotácií až od roku 2014, 2015? K tým zákonom o nájme poľnohospodárskej pôdy a náhradných pozemkoch, kolegyne, kolegovia, budem rád, ak si vypočujete moje vystúpenie. Tam vám ukážem, čo ste to schválili, že pani ministerka 123 poslancov podviedla a uviedla do omylu. Ďakujem.
Zmajkovičová, Renáta, podpredsedníčka NR SR (2014-10-15):
Teraz otváram ústnu rozpravu. Pýtam sa, kto sa chce prihlásiť do rozpravy ústne? Pán poslanec Kaník. Uzatváram možnosť prihlásiť sa do rozpravy. Nech sa páči, pán poslanec Kaník.